કદાચ ઉપરની લાઈન વાંચીને દરેકને પોતાના હૃદયનાં ખૂણામાં ધરબી રાખેલા એ નામને ફરી એકવાર ખોલીને જોઈ લીધુ હશે. પ્રેમમાં હોઈએ ત્યારે અથવા પ્રેમમાં હતા ત્યારે આપણાં સૌનું મનગમતું કામ આ જ હતું છેલ્લા પાનાંઓ પર આપણાં પ્રિય પાત્રનું નામ ચિતરવાનું અથવા તો એ નામ ને જ ઘૂંટ્યા કરવાનું. વર્ષના અંતે ભરાઈ ગયેલા અને કબાટના ખાનાઓમાં પડેલી એ ડાયરીઓના છેલ્લા પાનાંઓએએ એવા કેટલાંય નામોને પોતાની ઉપર સાચવીને રાખ્યા છે. આજેય એ નામ અને તેના માટેનો પ્રેમ એટલો જ અકબંધ છે.